**สรุปผลการดำเนินงานทุนการศึกษา ประจำภาคการศึกษาที่ 1/2565**

งานพัฒนานักศึกษา คณะบริหารศาสตร์ ได้ดำเนินงานด้านทุนการศึกษา มีโดยได้รวบรวมข้อมูลทุนการศึกษาประจำภาคการศึกษาที่ 1/2565 โดยแบ่งเป็นแหล่งเงินทุนจากหน่วยงานภายในและแหล่งเงินทุนจากหน่วยงานภายนอก ดังนี้

**2.1 แหล่งเงินทุนจากหน่วยงานภายใน** ได้แก่ เงินรายได้มหาวิทยาลัยอุบลราชธานีและรายได้ของคณะ จำนวน 111 ราย เป็นเงิน 992,000 บาท ( เก้าแสนเก้าหมื่นสองพันบาทถ้วน) โดยเป็นทุนการศึกษา **ประเภททุนรายปี** ทั้งหมด

**2.2 แหล่งเงินทุนจากหน่วยงานภายนอก** ได้แก่ หน่วยงานภาครัฐและเอกชน บริษัทต่าง ๆ มูลนิธิ อาจารย์ อาจารย์พิเศษ บุคลากร ศิษย์เก่าและบุคคลทั่วไป จำนวน 18 ราย เป็นเงิน 494,500 บาท (สี่แสนเก้าหมื่นสี่พันห้าร้อยบาทถ้วน) แบ่งเป็นประเภททุนดังนี้

**- ประเภททุนรายปี** จำนวน 3 ราย เป็นเงิน 82,500 บาท (แปดหมื่นสองพันห้าร้อยบาทถ้วน)

**- ประเภททุนต่อเนื่อง** จำนวน 15 ราย เป็นเงิน 412,000 บาท (สี่แสนหนึ่งหมื่นสองพันบาทถ้วน) โดยมีรายละเอียดสรุปทุนการศึกษาแยกตามประเภททุนดังแสดงในตารางที่ 4 และ 5

**ตารางที่4** แสดงจำนวนนักศึกษาทุนการศึกษาคณะบริหารศาสตร์ ประจำปีภาคการศึกษาที่ 1/2565

แหล่งเงินทุนจากหน่วยงานภายใน (เงินรายได้มหาวิทยาลัยอุบลราชธานี/คณะ)



**ตารางที่5** แสดงจำนวนนักศึกษาทุนการศึกษาคณะบริหารศาสตร์ ประจำปีภาคการศึกษาที่ 1/2565

แหล่งเงินทุนจากหน่วยงานภายนอก (มูลนิธิ/ห้างร้าน/ผู้มีจิตศรัทธา)



จากตาราง ที่ 4 และ 5 จะพบว่า ภาคการศึกษาที่ 1/2565 มีจำนวนผู้ได้รับทุนการศึกษาทั้งสิ้น จำนวน 129 ราย รวมจำนวนเงินทุนการศึกษา จำนวน 1,486,500 บาท(หนึ่งล้านสี่แสนแปดหมื่นหกพันห้าร้อยบาทถ้วน) เป็นทุนการศึกษาประเภทรายปี จำนวน 114 ทุน รวมจำนวนเงินทุนการศึกษา จำนวน 1,074,500 บาท(หนึ่งล้านเจ็ดหมื่นสี่พันห้าร้อยบาทถ้วน) เป็นทุนการศึกษาประเภทต่อเนื่อง จำนวน 15 ทุน รวมจำนวนเงินทุนการศึกษา จำนวน 412,000 บาท(สี่แสนหนึ่งหมื่นสองพันบาทถ้วน)

**ปัญหาอุปสรรค**

1. ระยะเวลาในการรับสมัครทุน จากการดำเนินงานที่ผ่านมา พบว่า ระยะเวลาที่หน่วยงานหรือผู้ประสงค์มอบทุนการศึกษา กำหนดให้สมัครหรือให้ คณะฯ หรือมหาวิทยาลัยพิจารณานั้น มีระยะเวลาที่สั้น รวมทั้งหากเป็นการพิจารณาเบื้องต้นของคณะเพื่อนำส่งให้มหาวิทยาลัยพิจารณาอีกขั้นตอนนั้น ทำให้มหาวิทยาลัยต้องกำหนดเวลาในการรับสมัครที่กระชั้นชิด เพื่อมหาวิทยาลัยมีเวลาในการพิจารณาก่อนนำส่งผู้ผ่านการพิจารณาให้ได้รับทุนการศึกษา

2. การสมัครขอรับทุนของนักศึกษา พบว่า นักศึกษาให้ความสนใจในเรื่องการสมัครขอรับทุนการศึกษาน้อย อาจเป็นได้ว่าในช่วงเวลาในการสมัครทุนการศึกษาในระยะเวลาสั้นๆนั้น เป็นช่วงที่นักศึกษาจดจ่อกับสิ่งอื่น เช่นสอบ หรือการเรียน อาจทำให้นักศึกษาเห็นประกาศการรับสมัครทุนช้ากว่ากำหนดการสมัคร หรือ การรับข่าวสารที่ไม่ทั่วถึง ทำให้ช่วงหลัง งานพัฒนานักศึกษาได้เพิ่มช่องทางการประชาสัมพันธ์มากกขึ้นและเพิ่มความถี่ในการประชาสัมพันธ์

**ข้อเสนอแนะเพิ่มเติม**

1. เพิ่มช่องทางในการส่งข่าวสารให้นักศึกษาทราบ โดยการเพิ่มช่องทาง social network หลากหลายช่องทาง ทั้งใน กลุ่มต่างๆใน facebook แฟนเพจ facebook กลุ่มไลน์สาขาวิชาทุกชั้นปี เพื่อส่งข่าวสารถึงนักศึกษามากขึ้น และจากปีการศึกษาที่ผ่านมา นักศึกษาได้รับข่าวสารอย่างทั่งถึงมากขึ้น การรับสมัครทุนการศึกษามีนักศึกษามาสมัครเป็นจำนวนมากขึ้น

2. ดำเนินการปรับรูปแบบใบสมัครให้มีความชัดเจน ไม่ยุ่งยาก แต่ยังต้องคงไว้ในบางส่วน เช่น คำแนะนำจากอาจารย์ที่ปรึกษา แต่ในส่วนใบสมัครทุนจากภายนอกนั้นไม่สามารถควบคุมได้ โดยในบางทุนการศึกษาที่มีระยะเวลาสมัครสั้น ได้ร้องขอให้อาจารย์ที่ปรึกษา รับรองรายได้ให้นักศึกษา เพื่อช่วยเหลือนักศึกษาให้ได้สมัครทุนการศึกษาทันเวลา